ħoss safi li jivvampa minn qalb il-ġamar rieqed tas-silenzju difa purità ta' kulur li jfeġġ minn wara l-ħġieġ dawl ta' mument sajjetta li jibber fil-qigħan t'għajnejn min inħobb tliet frammenti kwiekeb feġġa kannizzata tat-tajjar… għanja vampa merżuq xemx u ħarsa leħħa li tvenven ir-ruħ tliet vleġeġ sparati minn qaws l-univers qasmuli laħmi u l-ispirtu għamluli vudu u esportawni lejn l-ispazji inkonċepibbli ta' moħħ alla tliet tmellisiet każwali iltaqgħu trinità fiċ-ċentru ta' l-eżistenza tiegħi ġabruha fil-ġjometrija tagħhom u sparaw biha lura mnejn ġew Daħlet id-dinja ġo fija u reġgħet ħarġet minni bija b'kollox mill-persjani ta' ruħi l-krepuskolar ta' aurora borealis x-files mill-bqija sens qawwi reali ta' unità ma' żokret l-univers